text: Inici Societat a Tarragona La piscina Sylvia Fontana acollirà quatre competicions durant el juliol
  1.500 esportistes es donaran cita el proper mes a l'equipament olímpic tarragoní
  La piscina olímpica Sylvia Fontana serà seu durant el proper mes de juliol de fins a quatre competicions, que congregaran al voltant de 1.500 esportistes en aquest equipament olímpic ubicat a l'Anella Mediterrània.
  L'aposta de l'àrea d'Esports de l'Ajuntament de Tarragona per "fomentar l'esport base acollint grans esdeveniments a espais i equipaments de primer nivell" és, segons la consellera de l'àrea, María José López, "un dels eixos principals" de la gestió del govern municipal en matèria esportiva i es demostra amb fets com "la important agenda de la piscina Sylvia Fontana aquest estiu".
  Durant el proper mes, la piscina Sylvia Fontana acollirà tres competicions a porta tancada: el Campionat de Catalunya infantil de natació d'estiu, de l'1 al 4 de juliol, amb 550 esportistes més entrenadors i delegats; la final territorial de natació (categoria benjamina), del 9 al 11 de juliol, amb 256 esportistes més entrenadors i delegats; i el Campionat d'Espanya aleví de natació, del 14 al 17 de juliol, amb 400 esportistes més entrenadors i delegats.
  Per acabar, el recinte olímpic albergarà una competició amb públic: el recentment presentat HaBaWaBA Spain, festival de waterpolo formatiu de referència internacional, que tindrà lloc del 22 al 25 de juliol i portarà a la ciutat 250 esportistes, més entrenadors i delegats.
  Article anteriorEl Govern aprovarà aquest dimarts els indults als presos de l'1-O
  Article següentElena Gadel serà la pregonera de la Festa Major de Sant Joan Despí
  ÚLTIMA HORA: Evacuen una urbanització de Sant Martí de Tous i confinen la resta del municipi per l'incendi